pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“สันติ”เล็งคลอดแผนเยียวยาเกษตรกรใบยาสูบ มิ.ย.นี้ ก่อนภาษีบุหรี่ใหม่มีผล ต.ค. เดินหน้าศึกษาพืชทดแทน
วันอาทิตย์ที่ 31 พฤษภาคม 2563
“สันติ”เล็งคลอดแผนเยียวยาเกษตรกรใบยาสูบ มิ.ย.นี้ ก่อนภาษีบุหรี่ใหม่มีผล ต.ค. เดินหน้าศึกษาพืชทดแทน
“สันติ” เร่งกรมสรรพสามิตหามาตรการเยียวเกษตรกรผู้ปลูกยาสูบแล้วเสร็จภายใน มิ.ย.นี้ ก่อนภาษีสรรพสามิตบุหรี่ปรับเพิ่มขึ้น 40 % มีผลบังคับใช้ ต.ค. 63 เตรียมความพร้อมศึกษากฎหมายการเพาะปลูกกัญชาทางการแพทย์เป็นพืชทดแทน
“สันติ” เร่งกรมสรรพสามิตหามาตรการเยียวเกษตรกรผู้ปลูกยาสูบแล้วเสร็จภายใน มิ.ย.นี้ ก่อนภาษีสรรพสามิตบุหรี่ปรับเพิ่มขึ้น 40 % มีผลบังคับใช้ ต.ค. 63 เตรียมความพร้อมศึกษากฎหมายการเพาะปลูกกัญชาทางการแพทย์เป็นพืชทดแทน เหตุเป็นโครงสร้างการเพาะปลูกและการรับซื้อที่ใกล้เคียงกับการปลูกใบยาสูบ
นายสันติ พร้อมพัฒน์ รัฐมนตรีช่วยว่าการกระทรวงการคลัง เปิดเผยว่า เมื่อเร็วๆนี้ กลุ่มเกษตรกรผู้ปลูกยาสูบในพื้นที่ภาคเหนือ ได้เข้าพบเพื่อขอให้กระทรวงการคลังออกมาตรการเยียวยาและบรรเทาผลกระทบจากการที่กรมสรรพสามิต มีแผนปรับอัตราการจัดเก็บภาษีสรรพสามิตบุหรี่ขึ้น 40 % ที่จะมีผลในเดือนตุลาคม 2563 ซึ่งเรื่องดังกล่าวได้มอบหมายให้กรมสรรพสามิต เร่งหามาตรการและแนวทางในการช่วยเหลือเกษตรกรกลุ่มดังกล่าวที่ได้รับผลกระทบโดยตรงจากการปรับภาษีเพิ่มขึ้น และยังประสบปัญหากับภัยแล้งและการแพร่ระบาดของไวรัสโควิด-19 คาดว่าแนวทางดังกล่าวจะแล้วเสร็จภายในเดือนมิถุนายน 2563 เพื่อกําหนดกรอบการช่วยเหลือที่ชัดเจน ก่อนจะประกาศใช้อย่างเป็นทางการ
“ต้องยอมรับว่าเกษตรกรได้รับผลกระทบจากการที่ไทยต้องดําเนินตามเงื่อนไขขององค์การอนามัยโลก หรือ WHO โดยการปรับอัตราภาษีสรรพสามิตยาสูบและบุหรี่ ซึ่งมีผลต่อโควต้าการรับซื้อใบยาสูบลดลง ดังนั้นเพื่อช่วยเหลือเกษตรกรจําเป็นต้องหาแนวทางการส่งเสริมพืชทดแทนในการเพาะปลูก อาจมีความเป็นไปได้ในการส่งเสริมการเพาะปลูกกัญชาที่จะนํามาใช้ในทางการแพทย์ เนื่องจากมีโครงสร้างการเพาะปลูกและการรับซื้อใกล้เคียงกับใบยาสูบ ซึ่งเกษตรกรมีความเข้าใจ ทั้งการเพาะปลูกแบบระบบควบคุมอยู่แล้ว” นายสันติ กล่าว
อย่างไรก็ตามความเป็นไปได้ในการส่งเสริมเกษตรกรเพาะปลูกใบยาสูบมาปลูกกัญชาทดแทน จะต้องมีการศึกษาในรายละเอียดข้อกฎหมายให้เกิดความชัดเจนมากยิ่งขึ้น ซึ่งเรื่องนี้เกี่ยวข้องกับหลายหน่วยงาน ไม่ว่าจะเป็นกระทรวงสาธารณสุข องค์กรเภสัชกรรม ก่อนที่จะออกมาตรการส่งเสริมการเพาะปลูกพืชทดแทนให้กับเกษตรกรผู้ปลูกยาสูบทั่วประเทศต่อไป
https://bit.ly/3dj1KPx
รัฐบาลไทย-ข่าวทำเนียบรัฐบาล-หมั่นรักษาความสะอาดด้วยการล้างมือเพื่อป้องกันโควิด-19
วันเสาร์ที่ 16 พฤษภาคม 2563
หมั่นรักษาความสะอาดด้วยการล้างมือเพื่อป้องกันโควิด-19
การ์ดห้ามตกเด็ดขาด
รัฐบาลไทย-ข่าวทำเนียบรัฐบาล-วันสถาปนาสำนักงาน กศน.ครบรอบปีที่ 9
วันจันทร์ที่ 6 มีนาคม 2560
วันสถาปนาสํานักงาน กศน.ครบรอบปีที่ 9
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานมอบโล่รางวัลและเกียรติบัตร พร้อมทั้งมอบนโยบายแก่ผู้บริหาร ในงานวันคล้ายวันสถาปนาสํานักงานส่งเสริมการศึกษานอกระบบและการศึกษาตามอัธยาศัย (สํานักงาน กศน.) ครบรอบปีที่ 9
นพ.ธีระเกียรติ เจริญเศรษฐศิลป์กล่าวว่า รู้สึกเป็นเกียรติและยินดีเป็นอย่างยิ่งที่ได้มาเป็นประธานเปิดงาน "วันคล้ายวันสถาปนาสํานักงาน กศน. ครบรอบปีที่ 9" ในครั้งนี้ โดยถือเป็นโอกาสดีที่ได้พบกับผู้บริหารหน่วยงานและผู้บริหารสถานศึกษา กศน. ซึ่งเป็นบุคคลสําคัญในการขับเคลื่อนแนวนโยบายไปสู่การปฏิบัติ
ทั้งนี้สมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 ทรงเน้นย้ําให้การศึกษาต้องเปิดโอกาสเพื่อให้คนมีอาชีพ มิเช่นนั้นการศึกษาก็จะเสียเปล่าจึงขอฝากงานสําคัญให้ กศน. ต้องช่วยส่งเสริมการสร้างโอกาสทางการศึกษา โดยนอกจากจะต้องให้ความสําคัญกับการจัดการศึกษาที่มีคุณภาพแล้ว ต้องมีการฝึกอบรมอาชีพให้กับประชาชนต่อไป
ในส่วนของรัฐบาล พล.อ.ประยุทธ์ จันทร์โอชา นายกรัฐมนตรี ได้ให้ความสําคัญกับการจัดการศึกษาของ กศน. เป็นอย่างมากเพราะ กศน. เป็นหน่วยงานหลักที่จัดการศึกษาให้ประชาชน พัฒนาระบบการสอนแบบเดิม ๆ ด้วยการบูรณาการความรู้ตามหลักวิชาการและเทคโนโลยีสมัยใหม่
โครงการที่สําคัญของ กศน. ในปีนี้ สํานักงาน กศน.ได้จัดโครงการอบรม Boot Camp ภาษาอังกฤษเพราะมีความจําเป็นต้องเร่งยกระดับเรื่องภาษาอังกฤษ ซึ่งกระทรวงศึกษาธิการมีเป้าหมายในการจัดอบรม Boot Camp ให้แก่ครูสังกัดสํานักงานคณะกรรมการการศึกษาขั้นพื้นฐาน (สพฐ.) กว่า 40,000 คน โดยมีเป้าหมายเพื่อยกระดับภาษาอังกฤษของครู และจะจัดตั้งศูนย์อบรม Boot Camp จํานวน 18 ศูนย์ทั่วประเทศ รวมทั้งได้รับความร่วมมือจากผู้ว่าราชการจังหวัดในฐานะประธานคณะกรรมการศึกษาธิการจังหวัด (กศจ.) ในการส่งเสริมให้ครูที่เข้าอบรม Boot Camp ในแต่ละศูนย์ สามารถสอนภาษาอังกฤษให้เด็ก และให้เด็กไปสอนพ่อแม่และผู้ปกครองต่อซึ่งไม่จําเป็นจะต้องพูดได้คล่อง แต่ขอให้สื่อสารได้
นอกจากนี้ สํานักงานคณะกรรมการการอาชีวศึกษา (สอศ.) ก็ได้มีโครงการจัดอบรม Boot Camp ด้วยเช่นกันภายใต้โครงการ "ฝึกอบรมหลักสูตรวิชาชีพระยะสั้นฐานสมรรถนะ ภาคฤดูร้อน" ครั้งที่ 1 (Education to Employment: Vocational Boot Camp) และแม้ว่าหลายคนจะบอกว่าปัจจุบันเราขาดครูอาชีวศึกษา แต่ความจริงแล้วเราไม่ได้ขาด เพราะมีความร่วมมือกับ "ครูในโรงงานและสถานประกอบการ" ที่ช่วยสอนและฝึกประสบการณ์ให้กับเด็กอาชีวศึกษาได้เป็นอย่างดี อีกทั้งมีแนวทางในการจัดทําหลักสูตรอาชีวศึกษากว่า 2,600 หลักสูตร เช่น Smart Farmer เป็นต้น ซึ่งได้รับความร่วมมือจากบริษัทและสถานประกอบการต่าง ๆ กว่า 1,500 บริษัท ในการรับเด็กเข้าฝึกประสบการณ์ โดยกระทรวงศึกษาธิการได้ย้ําว่าขอให้แทรกเรื่องสําคัญที่จะสร้างให้ผู้เรียนเป็นคนดีด้วย เช่น เจตคติให้ขยัน ใฝ่เรียนรู้ มีวินัย และตรงเวลา
ในโอกาสนี้ รมว.ศึกษาธิการ ได้เป็นประธานมอบโล่รางวัลและเกียรติบัตร เช่น ห้องสมุดประชาชนดีเด่น, พื้นที่เสี่ยงภัยดีเด่น, ผู้อํานวยการจังหวัดพื้นที่ดีเด่น, สํานักงาน กศน.จังหวัดดีเด่น, บ้านหนังสือชุมชน เป็นต้น
รัฐบาลไทย-ข่าวทำเนียบรัฐบาล-ครม.อนุมัติขยายเวลาการไว้ทุกข์และการลดธงครึ่งเสาในช่วงงานพระบรมศพพระบาทสมเด็จพระปรมินทรมหาภูมิพลอดุลยเดช  บรมนาถบพิตร
วันอังคารที่ 10 ตุลาคม 2560
ครม.อนุมัติขยายเวลาการไว้ทุกข์และการลดธงครึ่งเสาในช่วงงานพระบรมศพพระบาทสมเด็จพระปรมินทรมหาภูมิพลอดุลยเดช  บรมนาถบพิตร
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี (ครม.) ซึ่งที่ประชุมคณะรัฐมนตรีมีมติอนุมัติขยายเวลาการไว้ทุกข์และการลดธงครึ่งเสาในช่วงงานพระบรมศพพระบาทสมเด็จพระปรมินทรมหาภูมิพลอดุลยเดช  บรมนาถบพิตร
วันนี้ ( 10 ต.ค. 60 ) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี (ครม.) ซึ่งที่ประชุมคณะรัฐมนตรีได้มีมติอนุมัติให้ขยายเวลาการไว้ทุกข์และการลดธงครึ่งเสาในช่วงงานพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ตามที่สํานักเลขาธิการคณะรัฐมนตรีเสนอ ดังนี้
1.ขยายเวลาการไว้ทุกข์ของข้าราชการ พนักงานรัฐวิสาหกิจ และเจ้าหน้าที่ของรัฐ จากเดิมขยาย
จากวันศุกร์ที่ 13 ตุลาคม 2560 ไปจนถึงวันที่ 27 ตุลาคม 2560 อันเป็นวันเก็บพระบรมอัฐิ รวมเวลา 15 วันเป็น ขยายไปจนถึงวันอาทิตย์ที่ 29 ตุลาคม 2560 รวม 17 วัน
2.ให้สถานที่ราชการ รัฐวิสาหกิจ หน่วยงานของรัฐ สถานศึกษา และสถานที่ทําการของรัฐ ทั้งใน
และต่างประเทศลดธงครึ่งเสาจากเดิมตั้งแต่วันศุกร์ที่ 13 ตุลาคม 2560 ถึงวันศุกร์ที่ 27 ตุลาคม 2560 รวมเวลา 15 วันเป็น จนถึงวันอาทิตย์ที่ 29 ตุลาคม 2560 รวม 17 วัน
3.ให้ข้าราชการและเจ้าหน้าที่ของรัฐจากเดิม ออกทุกข์ตั้งแต่วันเสาร์ที่ 28 ตุลาคม 2560
เป็นต้นไปเป็น ออกทุกข์ตั้งแต่วันจันทร์ที่ 30 ตุลาคม 2560เป็นต้นไป
4.ให้เริ่มเก็บผ้าระบาย ป้ายส่งเสด็จสู่สวรรคาลัย ตามสถานที่ต่าง ๆ จากเดิม ตั้งแต่คืน
วันศุกร์ที่ 27 ตุลาคม 2560เป็น ตั้งแต่คืนวันอาทิตย์ที่ 29 ตุลาคม 2560
นอกจากนี้ ให้เป็นไปตามมติคณะรัฐมนตรีเมื่อวันที่ 26 กันยายน 2560ทั้งนี้ เพื่อให้เป็นไปตามพระราชโองการโปรดเกล้าโปรดกระหม่อมให้ข้าราชสํานักออกทุกข์ ตั้งแต่วันที่ 30 ตุลาคม 2560ตามประกาศสํานักพระราชวัง เรื่อง กําหนดการออกทุกข์ของข้าราชสํานัก ลงวันที่ 3 ตุลาคม 2560
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“หม่อมเต่า” ห่วงใยลูกจ้าง กำชับกรมสวัสดิการและคุ้มครองแรงงานกำกับดูแลและตรวจสอบนายจ้างที่หยุดกิจการชั่วคราว ให้ใช้มาตรา 75 อย่างเคร่งครัด [กระทรวงแรงงาน]
วันศุกร์ที่ 27 มีนาคม 2563
“หม่อมเต่า” ห่วงใยลูกจ้าง กําชับกรมสวัสดิการและคุ้มครองแรงงานกํากับดูแลและตรวจสอบนายจ้างที่หยุดกิจการชั่วคราว ให้ใช้มาตรา 75 อย่างเคร่งครัด [กระทรวงแรงงาน]
รมว.แรงงาน ห่วงใยลูกจ้างที่ต้องหยุดงานจากกรณีนายจ้างหยุดกิจการชั่วคราว โดยกําชับกรมสวัสดิการและคุ้มครองแรงงาน ให้เข้าไปกํากับดูแลและตรวจสอบนายจ้างที่มีการใช้มาตรา 75 ให้ปฏิบัติตามกฎหมายอย่างเคร่งครัด
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยว่า จากสถานการณ์ความรุนแรงกรณีการแพร่ระบาดของไวรัสโควิด-19 ส่งผลให้สถานประกอบกิจการหลายแห่งต้องเลิกจ้างลูกจ้าง ปิดกิจการ รวมถึง การหยุดกิจการบางส่วนหรือทั้งหมดเป็นการชั่วคราวมาใช้ ซึ่งการหยุดกิจการบางส่วน หรือทั้งหมดเป็นการชั่วคราวนั้น กฎหมายคุ้มครองแรงงานให้สิทธินายจ้างสามารถกระทําได้และมุ่งคุ้มครองทั้งนายจ้างและลูกจ้างไปพร้อมกัน ในกรณีที่นายจ้างประสบปัญหามีความจําเป็นต้องหยุดกิจการชั่วคราว แต่ยังมีความประสงค์ประกอบกิจการต่อไป เพื่อแก้ไขวิกฤตดังกล่าวให้คลี่คลายและบรรเทาภาระค่าใช้จ่ายของนายจ้างในการดําเนินกิจการให้บรรเทาเบาบางลงไป ก่อนกลับมาเปิดดําเนินกิจการตามปกติได้อีกครั้งและยังเป็นการประคับประคองให้นายจ้างสามารถดําเนินกิจการต่อไปได้โดยไม่จําเป็นต้องปิดกิจการและเลิกจ้างลูกจ้าง ทําให้ลูกจ้างไม่ต้องตกงาน ขาดรายได้และได้รับความเดือดร้อนในช่วงที่หยุดงานเพราะเหตุดังกล่าว แต่อย่างไรก็ตาม แม้กฎหมายคุ้มครองแรงงานจะให้สิทธินายจ้างหยุดกิจการชั่วคราวเพื่อแก้ไขวิกฤตการณ์ได้ กฎหมายก็ไม่ได้ยอมให้นายจ้างกระทําได้ตามอําเภอใจ จึงได้กําหนดมาตรการเพื่อควบคุมไว้ ดังนี้
– นายจ้างต้องมีเหตุจําเป็นที่สําคัญอันมีผลกระทบต่อการประกอบกิจการของนายจ้างจนทําให้นายจ้างไม่สามารถประกอบกิจการได้ตามปกติ
– นายจ้างต้องจ่ายเงินให้แก่ลูจ้างไม่น้อยกว่าร้อยละ 75 ของค่าจ้างในวันทํางานที่ลูกจ้างได้รับก่อนนายจ้างหยุดกิจการตลอดระยะเวลาที่นายจ้างไม่ได้ให้ลูกจ้างทํางาน ณ สถานที่ทํางานของลูกจ้าง หรือสถานที่อื่นตามที่ตกลงกันและภายในกําหนดเวลาการจ่ายเงินตามข้อบังคับเกี่ยวกับการทํางาน หรือตามที่ตกลงกันกับลูกจ้าง
– นายจ้างต้องแจ้งให้ลูกจ้างและพนักงานตรวจแรงงานทราบล่วงหน้าเป็นหนังสือก่อนวันเริ่มหยุดกิจการชั่วคราวไม่น้อยกว่า 3 วันทําการ
“หากนายจ้างจําเป็นที่จะต้องหยุดกิจการชั่วคราว นายจ้างจะต้องจ่ายเงินให้แก่ลูกจ้างไม่น้อยกว่าร้อยละ 75 และต้องแจ้งให้ลูกจ้างและพนักงานตรวจแรงงานทราบล่วงหน้าเป็นหนังสือก่อนวันเริ่มหยุดกิจการชั่วคราวไม่น้อยกว่า 3 วันทําการ ดังนั้น กรมสวัสดิการและคุ้มครองแรงงาน รวมทั้งผู้ตรวจราชการกระทรวงแรงงาน จะเข้าไปดูแลและตรวจสอบการใช้มาตรา 75 ให้เป็นไปตามกฎหมายอย่างเคร่งครัด ซึ่งผมให้ความสําคัญกับเรื่องนี้” รัฐมนตรีว่าการกระทรวงแรงงาน กล่าวในท้ายที่สุด
รัฐบาลไทย-ข่าวทำเนียบรัฐบาล-แรงงาน ปฏิรูประบบบำนาญ กระตุ้นคนไทยออม รองรับสังคมสูงอายุอย่างมีคุณค่า
วันพุธที่ 20 กันยายน 2560
แรงงาน ปฏิรูประบบบํานาญ กระตุ้นคนไทยออม รองรับสังคมสูงอายุอย่างมีคุณค่า
ก.แรงงาน ประชุมวิชาการปฏิรูประบบบํานาญของไทย หารือหน่วยงานเกี่ยวข้องบริหารจัดการอย่างมีระบบ มีกฎหมายรองรับ มีองค์กรระดับชาติดูแล เปิดโอกาสให้สามารถโอนสิทธิประโยชน์ระหว่างกองทุนได้ เผย ปี 2579 ผู้สูงอายุเพิ่มขึ้นเป็นร้อยละ 30
ก.แรงงาน ประชุมวิชาการปฏิรูประบบบํานาญของไทย หารือหน่วยงานเกี่ยวข้องบริหารจัดการอย่างมีระบบ มีกฎหมายรองรับ มีองค์กรระดับชาติดูแล เปิดโอกาสให้สามารถโอนสิทธิประโยชน์ระหว่างกองทุนได้ เผย ปี 2579 ผู้สูงอายุเพิ่มขึ้นเป็นร้อยละ 30 ขณะที่ข้อมูล สศช. พบ ผู้สูงอายุร้อยละ 34.3
มีรายได้ต่ํากว่าเส้นความยากจน “ปลัดแรงงาน” ย้ํา น้อมนําหลักปรัชญาเศรษฐกิจพอเพียงของในหลวงรัชกาลที่ 9 มาปรับตัว รู้จักประหยัดอดออม วางแผนเข้าสู่สังคมสูงอายุอย่างมีคุณค่า
หม่อมหลวงปุณฑริก สมิติ ปลัดกระทรวงแรงงาน เป็นประธานกล่าวเปิดการประชุมวิชาการประกันสังคม ประจําปี 2560 ภายใต้หัวข้อ การปฏิรูประบบบํานาญของประเทศไทย (Thailand pension Reform) และปาฐกถาพิเศษ เรื่อง ระบบบํานาญภายใต้ปรัชญาเศรษฐกิจพอเพียง ณ อาคารอิมแพค ฟอรั่ม เมืองทองธานี โดยกล่าวว่า ปี 2560 ตัวเลขผู้สูงอายุในประเทศไทยคิดเป็นร้อยละ 17 จากประชากรทั้งหมด ในปี 2564 จะเพิ่มขึ้นเป็นร้อยละ 20 และในปี 2579 เพิ่มขึ้นเป็นร้อยละ 30 ในความเปลี่ยนแปลงต่างๆ เหล่านี้รัฐบาลได้ตระหนักถึงความสําคัญให้มีการจัดทํายุทธศาสตร์ 20 ปี (พ.ศ.2560 - 2579) โดยมีวิสัยทัศน์ว่า ประเทศไทยจะต้องมั่นคง มั่งคั่ง ยั่งยืน เป็นประเทศที่พัฒนาแล้ว ยึดมั่นในหลักปรัชญาเศรษฐกิจพอเพียง เพื่อให้คนไทยรู้จักประหยัดอดออม ซื่อสัตย์สุจริต ใฝ่รู้ โดยกรอบการพัฒนาที่สําคัญในการดําเนินงานเพื่อรองรับสังคมสูงอายุ จะมีแผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560-2564)เป็นกลไกในการพัฒนาซึ่งทั้งยุทธศาสตร์และแผนงานของชาติจะมุ่งเน้นการพัฒนาและเสริมสร้างศักยภาพคนตลอดช่วงชีวิต รวมถึงการสร้างโอกาสความเสมอภาค และความเท่าเทียมกันทางสังคม
ปลัดกระทรวงแรงงาน กล่าวต่อว่า เป็นความโชคดีของคนไทยที่ได้น้อมนําศาสตร์พระราชาตาม "หลักปรัชญาเศรษฐกิจพอเพียง"ของในหลวงรัชกาลที่ 9 มาเป็นแนวทางในการปรับตัวรองรับเข้าสู่การเป็นประชากรผู้สูงอายุที่มีคุณค่าอย่างสมบูรณ์ในอนาคตซึ่งสอดคล้องกับเป้าหมายการพัฒนาทรัพยากรมนุษย์ให้บรรลุเป้าหมายการพัฒนาที่ยั่งยืน ซึ่งเป็นเป้าหมายที่ 8 ขององค์การสหประชาชาติ ดังนั้นนโยบายของรัฐจะทําให้ผู้สูงอายุมีศักยภาพที่ดีในเรื่องการส่งเสริมการเจริญเติบโตทางเศรษฐกิจที่ยั่งยืนและครอบคลุม การจ้างงานอย่างเต็มที่ และงานที่มีคุณค่าสําหรับทุกคน ที่สําคัญมีการวางแผนชีวิตที่ดี
ทั้งนี้ ข้อมูลจากสํานักงานคณะกรรมการเศรษฐกิจและสังคมแห่งชาติ (สศช.) ปี 2557 พบว่า ประเทศไทยมีผู้สูงอายุถึงร้อยละ 34.3 ที่มีรายได้ต่ํากว่าเส้นความยากจน รัฐจึงต้องวางแผนเพื่อกระตุ้นให้ประชาชนมีการออมให้มากขึ้น โดยการบริหารจัดการระบบบํานาญของชาติให้มีระบบ เพื่อลดความเหลื่อมล้ําระหว่างระบบ มีกฎหมายรองรับ มีองค์กรระดับชาติดูแลในภาพรวม เปิดโอกาสให้สามารถโอนสิทธิประโยชน์ระหว่างกองทุนได้ เพื่อให้ครอบคลุมประชากรทุกกลุ่มอย่างเป็นธรรมและถ้วนหน้า
----------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
20 กันยายน 2560
รัฐบาลไทย-ข่าวทำเนียบรัฐบาล-ศบค.เห็นชอบขยายเวลา พ.ร.ก. ฉุกเฉินฯ อีก 1 เดือน ตั้งแต่ 1–31 ส.ค. 63 แจงต้องมีมาตรการรักษาความปลอดภัยทางสาธารณสุข ควบคู่กระตุ้นเศรษฐกิจ
วันพุธที่ 22 กรกฎาคม 2563
ศบค.เห็นชอบขยายเวลา พ.ร.ก. ฉุกเฉินฯ อีก 1 เดือน ตั้งแต่ 1–31 ส.ค. 63 แจงต้องมีมาตรการรักษาความปลอดภัยทางสาธารณสุข ควบคู่กระตุ้นเศรษฐกิจ
ศบค.เห็นชอบขยายเวลา พ.ร.ก. ฉุกเฉินฯ อีก 1 เดือน ตั้งแต่ 1–31 ส.ค. 63 แจงต้องมีมาตรการรักษาความปลอดภัยทางสาธารณสุข ควบคู่กระตุ้นเศรษฐกิจ
วันนี้ (22 ก.ค. 63) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล พลเอก สมศักดิ์ รุ่งสิตา เลขาธิการสภาความมั่นคงแห่งชาติ ชี้แจงรายละเอียดหลังการประชุม ศบค. ถึงเหตุผลในการขยายระยะเวลาการใช้ พ.ร.ก. ฉุกเฉินฯ จนถึงวันที่ 31 ส.ค. 63 สรุปสาระสําคัญ ดังนี้
เลขาธิการสภาความมั่นคงแห่งชาติ เผยว่าที่ประชุม ศบค. มีมติเห็นชอบขยายระยะเวลาการใช้ พ.ร.ก. ฉุกเฉินฯ ต่ออีก 1 เดือน นับตั้งแต่วันที่ 1 ส.ค. – 31 ส.ค. 63 เนื่องจากสถานการณ์การแพร่ระบาดของเชื้อไวรัสโควิด-19 ทั่วโลก ยังมีแนวโน้มผู้ป่วยติดเชื้อเพิ่มขึ้นอย่างต่อเนื่อง เฉลี่ยวันละ 2 แสนราย และหลังจากที่ประเทศไทยมีการผ่อนคลายมาตรการอนุญาตให้ชาวต่างชาติเดินทางเข้าสู่ประเทศไทยมากขึ้น อาทิ โปรแกรม Medical & Wellness Tourism การอนุญาตให้จัดประชุม งานแสดงสินค้า และถ่ายทําภาพยนตร์ จึงต้องมีมาตรการรักษาความปลอดภัยทางสาธารณสุขควบคู่ไปกับการกระตุ้นเศรษฐกิจ ดังนั้น พ.ร.ก. ฉุกเฉินฯ จึงเป็นมาตรการทางสาธารณสุขที่สามารถให้อํานาจรัฐในการกักตัวสังเกตอาการ 14 วันได้ อย่างไรก็ตาม เลขาธิการสภาความมั่นคงแห่งชาติกล่าวเพิ่มเติมว่า ทีมงานด้านกฎหมายและสาธารณสุขได้หารือในการปรับปรุงกฎหมาย พ.ร.บ. โรคติดต่อ พ.ศ. 2558 ให้มีบทบาทอํานาจหน้าที่มากยิ่งขึ้น เพื่อที่จะยกเลิกการใช้ พ.ร.ก. ฉุกเฉินฯ ทั้งนี้ ตามข้อกําหนดออกตามความในมาตรา 9 แห่ง พ.ร.ก. ฉุกเฉินฯ ได้ยกเลิกการห้ามออกนอกเคหสถานมาระยะหนึ่งแล้ว จึงจะเพิ่มเติมยกเลิกการห้ามชุมนุม เพื่อให้พี่น้องประชาชนมั่นใจว่า รัฐบาลขยายระยะเวลาการใช้ พ.ร.ก. ฉุกเฉินฯ เพื่อควบคุมการแพร่ระบาดของเชื้อไวรัสโควิด-19 เท่านั้น แต่ผู้ที่ชุมนุมทางการเมืองก็จะต้องปฏิบัติตาม พ.ร.บ. การชุมนุมสาธารณะ พ.ศ. 2558 โดยจะนําเสนอต่อที่ประชุมคณะรัฐมนตรีในวันพุธที่ 29 ก.ค. 63
ในตอนท้าย เลขาธิการสภาความมั่นคงแห่งชาติ กล่าวเพิ่มเติมว่า ศบค. ได้มีการประกาศใช้ พ.ร.ก.ฉุกเฉินฯ และ พ.ร.บ. โรคติดต่อ ซึ่งเป็นกฎหมายที่มีความสําคัญเพื่อแก้ไขสถานการณ์ที่เกิดขึ้นมาอย่างต่อเนื่อง ตั้งแต่ในช่วงต้นของสถานการณ์ฯ จนกระทั่งมีการออกมาตรการผ่อนคลายระยะต่าง ๆ เกิดขึ้น ซึ่งอํานาจหน้าที่ของ พ.ร.ก. ฉุกเฉินฯ ทําให้สามารถกําหนดมาตรการป้องกันที่มีประสิทธิภาพได้มากขึ้น ฉะนั้นจึงมีความจําเป็นต้องใช้กฎหมายทั้งสองฉบับควบคู่กัน ทั้ง พ.ร.ก.ฉุกเฉิน และ พ.ร.บ. โรคติดต่อ ทั้งนี้ ย้ําว่า การต่อ พ.ร.ก.ฉุกเฉินฯ ในเดือนสิงหาคม เพื่อเป็นประโยชน์ในการทํางานของเจ้าหน้าที่ ไม่มีมาตรการอื่นในเชิงบังคับประชาชนอีกต่อไป ขณะเดียวกันยังคงมีความจําเป็นต้องใช้ พ.ร.ก. ฉุกเฉิน ไปอีกระยะหนึ่ง จนกว่าจะมีกลไกอื่น ๆ ที่มีประสิทธิภาพใกล้เคียงขึ้นมาใช้ควบคุมแทน
................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“New Normal : ชีวิตวิถีใหม่ ปลอดเชื้อ ปลอดภัย ลดใช้พลังงาน" [กระทรวงพลังงาน]
วันพุธที่ 20 พฤษภาคม 2563
“New Normal : ชีวิตวิถีใหม่ ปลอดเชื้อ ปลอดภัย ลดใช้พลังงาน" [กระทรวงพลังงาน]
“New Normal : ชีวิตวิถีใหม่ ปลอดเชื้อ ปลอดภัย ลดใช้พลังงาน"
หลังจากสถานการณ์ COVID-19 ในประเทศไทยเริ่มคลี่คลายลงแล้ว แต่ในต่างประเทศ ยังคงทรงตัว หรือบางที่ก็ยังมีผู้ป่วยเพิ่มจํานวนขึ้นเป็นรอบที่สอง กระแส “การใช้ชีวิตแบบ New Normal” หรือ “ชีวิตวิถีใหม่” จึงเริ่มเข้ามามีบทบาทต่อพฤติกรรมผู้คนในสังคม โดยการปรับเปลี่ยนพฤติกรรมของผู้คนในการใช้ชีวิตประจําวัน ซึ่งจะมีการขับเคลื่อนทางเทคโนโลยี โด...ยเฉพาะออนไลน์มากขึ้น เช่น การทํางานแบบ work from home การประชุมงานด้วยระบบ Video Conference หรือการสั่งอาหารออนไลน์ แทนการขับรถออกจากบ้าน
กระทรวงพลังงาน จึงอยากถ่ายทอดเรื่องราวใน “New Normal : ชีวิตวิถีใหม่ ปลอดเชื้อ ปลอดภัย ลดใช้พลังงาน" เพื่อเป็นการแนะนําให้ทุกท่านนําไปปรับใช้กับตัวเอง หรือสะกิดคนใกล้ชิด ให้ห่างไกลจากเชื้อร้าย ด้วยการปรับพฤติกรรมใหม่ เพื่อสุขอนามัย และยังใส่ในการประหยัดพลังงาน มาฝากกันครับ
1. ออกจากบ้านเมื่อยามจําเป็น พยายามอยู่บ้าน ลดการเดินทาง ลดการใช้เชื้อเพลิง
2. วางแผนก่อนเดินทาง เลือกเส้นทางลัดหรือการจราจรไม่หนาแน่น ช่วยประหยัดน้ํามัน และประหยัดเงินในกระเป๋าท่านด้วย
3. หลีกเลี่ยงระบบขนส่งสาธารณะ หลีกเลี่ยงช่วงเวลาแออัดหรือช่วงเวลาที่เร่งด่วน หากเป็นไปได้ ควรทางเดียวกันไปกันกับเพื่อนร่วมงาน แต่ควรเว้นระยะห่างสักนิดเพื่อความปลอดภัยในการเดินทางอย่างปลอดเชื้อ
4. ป้องกันตัวเองให้เป็นนิสัย สวมหน้ากากอนามัย ล้างมือเป็นประจําทุก 30-60 นาที และพกแอลกอฮอล์ติดตัวเสมอก่อนออกจากบ้าน
5. เคร่งครัด Social Distancing รักษาระยะห่างจากผู้อื่น 1-2 เมตร เสมอเมื่ออยู่ในที่สาธารณะ
6. เข้มสุขอนามัย เมื่อถึงบ้านล้างมือ อาบน้ํา เปลี่ยนเสื้อผ้าทันที
7. พกถุงผ้าติดตัว ลดการสิ้นเปลืองขยะจากการใช้ถุงพลาสติก และควรเลี่ยงการหยิบจับภาชนะร่วมกับผู้อื่นโดยไม่จําเป็น
8. แยกภาชนะของใช้ส่วนตัว ไม่ใช้ร่วมกับผู้อื่น กินร้อน ช้อนเรา
9. ใช้ระบบออนไลน์ ในการทําธุรกรรมแทนการใช้เงินสด ลดการสัมผัสโดยตรงจากเครื่องทําธุรกรรมทางการเงิน (ATM)
การปรับตัวในรูปแบบของ New Normal หรือ “ชีวิตวิถีใหม่” นั้นอาจเปลี่ยนแปลงไปจากเดิมบ้าง แต่เราสามารถปรับตัวได้ ขอเพียงเราทุกคนช่วยกันรับผิดชอบสังคม การปรับเปลี่ยนพฤติกรรมในการใช้ชีวิตให้ปลอดเชื้อ และที่สําคัญพลังงานยังคงเป็นหนึ่งสิ่งที่หมุนรอบกับการดําเนินชีวิตของทุกคน เพราะฉะนั้นเราต้องประหยัด ใส่ใจ และใช้พลังงานอย่างรู้คุณค่า เพื่อการมีพลังงานให้เรามีใช้อย่างยั่งยืน
#NewNormal #อยู่บ้านหยุดเชื้อเพื่อชาติ #Covid19 #พลังงานเพื่อทุกคน #EnergyForAll #มีพลังงานมีความสุข #กระทรวงพลังงาน #MinistryofEnergy #MoEN
รัฐบาลไทย-ข่าวทำเนียบรัฐบาล-5 แนวทางฟื้นฟูเยียวยาเกษตรกรที่ประสบภัยแล้งและน้ำท่วม
วันพฤหัสบดีที่ 24 ตุลาคม 2562
5 แนวทางฟื้นฟูเยียวยาเกษตรกรที่ประสบภัยแล้งและน้ําท่วม
วันจันทร์ที่ 24 ตุลาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติแผนฟื้นฟูเยียวยาเกษตรกรผู้ประสบภัยฝนทิ้งช่วงและอุทกภัยจากพายุ "โพดุล"และ "คาจิกิ" ให้สามารถประกอบอาชีพได้ทันทีหลังน้ําลดตั้งแต่เดือนต.ค. 62 - ก.ย. 63 แบ่งเป็น 5 โครงการ คือ
1.ส่งเสริมการปลูกพืชใช้น้ําน้อย เช่น ข้าวโพดเลี้ยงสัตว์ ถั่วเขียว 2.ช่วยเหลือเมล็ดพันธุ์ข้าว 3.การเลี้ยงปลานิลแปลงเพศในบ่อดิน 4.สร้างรายได้จากการเลี้ยงกุ้งก้ามกราม ซึ่งใช้เวลาเลี้ยงน้อยและให้ผลตอบแทนสูง
5.ส่งเสริมการเลี้ยงสัตว์ปีก โดยให้เงินทุนเกษตรกรเพื่อซื้อพันธุ์ไก่ไข่ เป็ดไข่ อาหารและค่าวัสดุในการเลี้ยง เพื่อให้เกษตรกรมีอาชีพและรายได้ดูแลตนเองและครอบครัวต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.ควบคุมโรคแอนแทรกซ์ได้ ย้ำไม่ติดต่อจากคนสู่คน
วันอังคารที่ 28 พฤศจิกายน 2560
สธ.ควบคุมโรคแอนแทรกซ์ได้ ย้ําไม่ติดต่อจากคนสู่คน
กระทรวงสาธารณสุข ส่งทีมสอบสวนโรคเคลื่อนที่เร็วเข้าควบคุมโรคแอนแทรกซ์ให้ผู้สัมผัสโรคทุกคนกินยาป้องกัน 60 วัน ทุกคนปกติ ส่วนผู้ป่วยชาย 2 รายมีตุ่มหนองที่ผิวหนัง อาการไม่รุนแรง
กระทรวงสาธารณสุข ส่งทีมสอบสวนโรคเคลื่อนที่เร็วเข้าควบคุมโรคแอนแทรกซ์ให้ผู้สัมผัสโรคทุกคนกินยาป้องกัน 60 วัน ทุกคนปกติ ส่วนผู้ป่วยชาย 2 รายมีตุ่มหนองที่ผิวหนัง อาการไม่รุนแรง ให้ยารักษาและดูแลในโรงพยาบาลจนกว่าตุ่มหนองจะหาย ชื่นชมเจ้าหน้าที่ที่สามารถตรวจพบ ควบคุม จํากัดวงการแพร่ระบาดได้อย่างรวดเร็วย้ําโรคนี้ไม่ติดต่อจากคนสู่คน หากพบสัตว์ป่วยตายผิดปกติให้แจ้งปศุสัตว์ ในประเทศไทยไม่พบการระบาดของโรคนี้ในสัตว์
นายแพทย์เจษฎาโชคดํารงสุข ปลัดกระทรวงสาธารณสุข ให้สัมภาษณ์เกี่ยวกับกรณีพบผู้ป่วยชายซึ่งเป็นผู้ชําแหละแพะที่ตายแล้วสงสัยเป็นโรคแอนแทรกซ์เข้ารับการรักษาที่โรงพยาบาลแม่สอด จังหวัดตาก ว่า ในวันนี้ ได้รับรายงานผลการตรวจทางห้องปฏิบัติการจากศูนย์วิทยาศาสตร์การแพทย์พบเชื้อบาซิลลัส แอนทราซิส(Bacillus anthracis) ซึ่งเป็นเชื้อก่อโรคแอนแทรกซ์ในผู้ป่วย 2 ราย มาด้วยอาการมีตุ่มหนองที่มือทั้ง 2 ข้าง ขณะนี้ ได้รับยารักษาและอยู่ในความดูแลของแพทย์จนกว่าตุ่มหนองจะหาย
สําหรับการควบคุมป้องกันโรค ทีมสอบสวนโรคเคลื่อนที่เร็ว(SRRT)จากสํานักงานสาธารณสุขจังหวัด และสํานักงานป้องกันควบคุมโรคที่ 2 ได้ติดตามประชาชนในหมู่บ้านที่รับประทานเนื้อแพะ และผู้สัมผัสโรคในหมู่บ้าน บุคลากรสาธารณสุข เจ้าหน้าที่ด่านกักกันสัตว์ จํานวน 247 คน ได้ให้ยารับประทานเพื่อป้องกันต่อเนื่อง 60 วัน และติดตามเฝ้าระวังโรค ขณะนี้ ทุกคนปกติ พร้อมทั้งให้ความรู้เกี่ยวกับโรคนี้และการป้องกันตัว แจกแผ่นพับภาษาไทยและภาษาพม่า และทําประชาคมสร้างความตระหนักแก่ประชาชนในหมู่บ้าน โดยให้สังเกตอาการ เช่น ผิวหนังมีตุ่มหนอง มีแผลหรือฝ้าขาวในปาก ลําคอ ท้องเสีย ถ่ายเป็นเลือด มีไข้ ไอ เหนื่อยหอบ ให้รีบไปพบแพทย์ทันที
“ขอชื่นชมและขอบคุณเจ้าหน้าที่สาธารณสุข ทีมแพทย์ที่ตรวจพบและควบคุมโรคได้อย่างรวดเร็ว ทําให้สามารถจํากัดวงของการแพร่ระบาดได้ และขอย้ําประชาชนอย่าตื่นตระหนก เพราะโรคนี้ไม่ติดต่อจากคนสู่คน หากพบแพทย์เร็วรักษาให้หายขาดได้ และในประเทศไทยไม่พบการระบาดของโรคนี้ในสัตว์ อย่างไรก็ตามอย่านําสัตว์ที่ป่วยหรือตายแล้ว มาชําแหละจําหน่ายหรือรับประทาน หรือนําไปให้สัตว์อื่นกิน รีบแจ้งเจ้าหน้าที่ปศุสัตว์หรือเจ้าหน้าที่สาธารณสุข หากจําเป็นต้องสัมผัสสัตว์ขอให้สวมถุงมือหรือถุงพลาสติก และล้างมือฟอกสบู่ทุกครั้งหลังจากสัมผัสซากสัตว์
หากมีอาการเป็นไข้ ไอ ปวดเมื่อยตามร่างกายหรือหากป่วยโดยมีประวัติสัมผัสสัตว์ตายหรืออยู่ในพื้นที่สัตว์ป่วยตาย หรือหลังเดินทางกลับจากพื้นที่มีผู้ป่วยให้รีบไปพบแพทย์ภายใน 48 ชั่วโมง พร้อมแจงประวัติการสัมผัสโรค ประวัติการเดินทาง โรคนี้มียารักษาหากเจ็บป่วยหลังสัมผัสสัตว์ให้รีบพบแพทย์ทันที
******************************** 28พฤศจิกายน 2560
รัฐบาลไทย-ข่าวทำเนียบรัฐบาล-ผู้ช่วยปลัด ก.อุตฯ นำทีมข้าราชการร่วมแสดงพลังรณรงค์ต่อต้านการคอร์รัปชัน ในงานวันต่อต้านคอร์รัปชัน 61 ภายใต้แนวคิด “คนไทย ตื่นรู้สู้โกง”
วันศุกร์ที่ 7 กันยายน 2561
ผู้ช่วยปลัด ก.อุตฯ นําทีมข้าราชการร่วมแสดงพลังรณรงค์ต่อต้านการคอร์รัปชัน ในงานวันต่อต้านคอร์รัปชัน 61 ภายใต้แนวคิด “คนไทย ตื่นรู้สู้โกง”
ผู้ช่วยปลัด ก.อุตฯ นําทีมข้าราชการร่วมแสดงพลังรณรงค์ต่อต้านการคอร์รัปชัน ในงานวันต่อต้านคอร์รัปชัน 61 ภายใต้แนวคิด “คนไทย ตื่นรู้สู้โกง”
เมื่อวันที่ 6 กันยายน 2561 เวลา 9.00 น. นางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม นําทีมข้าราชการและเจ้าหน้าที่ในสังกัดกระทรวงอุตสาหกรรม ร่วมแสดงพลังรณรงค์ต่อต้านการคอร์รัปชัน ในงานวันต่อต้านคอร์รัปชัน 2561 ภายใต้แนวคิด “คนไทย ตื่นรู้สู้โกง”
โดยการจัดงานในครั้งนี้มุ่งส่งเสริมให้คนไทยทุกภาคส่วนได้ลุกขึ้นมาเป็น Active Citizen ที่ปฏิวัติตัวเองด้วยการไม่นิ่งเฉย และกล้าลุกขึ้นมาส่งเสียงต่อต้านการโกงทุกรูปแบบ ให้เกิดเป็นพลังสังคมที่พร้อมต่อสู้ ปกป้องผลประโยชน์ของประเทศชาติ และได้ตระหนักว่าคนไทยสามารถเอาชนะคอร์รัปชัน เพื่อสร้างมิติใหม่ในการสร้างอนาคตที่ดีให้กับประเทศไทย ณ ห้องภิรัชฮอลล์ 1-3 ศูนย์นิทรรศการและการประชุมไบเทค บางนา (BITEC)